V deyişmə (Qeysər - Novrəs İman)
Qeysər
Əvvəl vacibatdan kim gəldi cana? 
Məhəmmədi əmin oldu aşikar?
Kim gətdi xudanın hökmün əyana? 
Kim aldı, o işdən oldu xəbərdar?

İman
İbtida göndərdi həyyi-layənam,
Vacibdir şəhadət cümlə cahanı. 
Xatəmən mürsəlin rəsuli-əkrəm 
Bildi hökmləri, etdi bəyanı.

Qeysər 
Nəyinən işlədi hökmi-layəzal?
Nə üstə olundu cümlə qilü-qal?
Bizə lazım olan əmri dalbadal 
Neçə şeylər onu eylər istivar?

İman
Hökmün aşikara gətdi Zülfüqar, 
Din üstə kafəri qıldı tar-mar. 
Vacibdir süludin, firudin-bunlar, 
Möhkəm eylər oruc, namaz insanı.

Qeysər
Ər gördüm, sərində nizamı beşdi,
Beş içində gəzir, məqamı beşdi,
Gah gördüm o şahın qulamı beşdi,
Qeysəri kim bilsə, çəkməz ahü zar.

İman
Sovmdur sərində rövnəqi-islam, 
Pənci-Ali-Əba, on iki imam.
İluli-əzmdir əhmədə qulam,
Ağası öyrədib Novrəs İmanı.

XX əsrin qoşmaları
XX əsrin deyişmələri
Bağlamalar